પત્ની એ સ્ત્રી છે કે જે તમારા દરેક સુખ-દુઃખમાં ભાગીદાર બનીને જીવનભર તમને સાથ આપે છે. તમારા માટે તેણી પોતાનું ઘર, પરિવાર અને સગા-વ્હાલાઓને છોડીને આવે છે. ત્યાં સુધી કે તેણી પોતાની અટક પણ બદલી નાખે છે. આ વાતનું મહત્વ આપણે સમજવું જોઈએ અને તેણીને દરેક ખુશી અને પ્રેમ આપવો જોઈએ કે જેની તે હકદાર છે. કારણ કે એક મહિલા માટે એનો પતિ જ સર્વસ્વ હોય છે. એવામાં એક પતિ તરીકે આપણી ફરજ છે કે, એની કાળજી રાખવી, યોગ્ય માન-સન્માન આપવું અને પ્રેમ આપવો.